Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1376

18. Ellenőrzés 18.1. A Szövetség munkaszervezetében önálló ellenőrző egység működik a tv. 42—43. §-ában előírt feladat ellátása végett. Az ellenőrzés során megállapított rendellenességek szankcionálása és/vagy megszüntetése érdekében az igazgatóság vagy — ha az indokoltnak látszó intézkedés elhatározása igazgatótanácsi hatáskörbe tartozik — az igazgatóság javaslatára az igazgatótanács intézkedik. 1998/54. szám 18.2. A miniszter megbízása alapján az ellenőrző egység a tv. 43. §-a szerinti vizsgálatot is lefolytatja, ebben az esetben jelentését a miniszternek teszi meg. 18.3. A Szövetség folyamatos munkakapcsolatot tart fenn a vámhatósággal az adatok egyeztetése érdekében. 18.4. Az ellenőrző egység a tárolóknál mennyiségi, minőségi ellenőrzést végezhet, továbbá vizsgálja, hogy a tárolás módja műszaki, biztonságtechnikai, környezetvédelmi és tulajdonvédelmi szempontból megfelelő-e. 18.5. Az olyan esetleges bejelentést, amely szerint az országba az előírt törvényes út megkerülésével a tv. hatálya alá tartozó termék érkezett volna, az ellenőrző egység nyomban közli az illetékes vámhatósággal. 18.6. A közgyűlés a tv.-ben nem szabályozott, de az együttműködést akadályozó vagy zavaró tudatos magatartással szemben a jövőre nézve szankció alkalmazását rendelheti el, megnevezve az eljáró szervezeti egységet és az eljárás módját.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes